
GDANSK—DANZIG. 


egendoj rakontas, ke Danzig estis fon- 
dita de Wyzimir, nepo de Lech, prapa- 
tro de Lechidoj-Poloj. Depost la tempoj 

de la reĝo Boleslaw la Granda Danzig kune 
kun Apudmara Lando (Pomeranio), kiu tiam 
enhavis ankaŭ Stettin kaj la insulon Rugja, 
apartenis al Polujo. Johano Kosmas de Praha, 
en la jaro 1.000 nomas „Gyddanizc““ pola 
lim-urbo. Poste regis tiun landon vojevodoj, 
kies estreco ŝanĝiĝis je princa, pli aŭ mal- 
pli dependa de la polaj reĝoj. Princo Swie- 
topelk venigis en j. 1227 al Danzig la mo- 
nanojn Dominikanojn kaj iniciatis la ĝis nun 
ekzistantajn foirojn en la tago de S-ta Do- 
miniko. Post la morto de la lasta princo 
Mestwin Il ekregis tie la reĝo Przemysław 
kaj post li Wladyslaw Lokietek. Estante 
okupita en aliaj partoj de la lando, li veni- 
gis la Kruckavalirojn kontraŭ Waldemar II 
de Brandenburgio, kiu minacis al Danzig. Ili 
okupis Danzig kaj Pomeranion. La urbon ili 
ekposedis per ruzo kaj faris en ĝi teruran 
buĉadon, kies rememoro vivas ankoraŭ ĝis 
nun en la popolaj kantoj de Kaŝuboj. Sub 
la regado de Krucistoj Danzig prosperis dum 
la majstro Winrich de Kniprode, tamen bal- 
daŭ komenciĝis periodo de subpremado kaj 
limigado de libereco, pri kiuj rakontas sen- 
pataj germanaj fontoj. La grandmajstro 
onrad Wallenrod fondis eĉ en j. 1390 apar- 


tan Novan Urbon kaj donis al ĝi privilegiojn 
por subfosi la signifon de Danzig. La plej 
nuba periodo de regado de Kruckavaliroj 
ekestis post la batalo apud Grunwald (Tan- 
nenberg) en j. 1410. La komturo Ulrich von 
Plauen antaŭ Pasko inside ordonis murdi 
en la Danziga kastelo la urbestrojn Konra- 
don von Letzkau kaj Arnoldon Hecht kaj 
la konsilanon B. Gross kaj iliajn korpojn ĵeti 
en sterkon. Oni entombigis ilin poste en la 
Maria preĝejo. Danzig aliĝis poste al la in- 
surekcio kontraŭ la Kruckavaliroj kaj en j. 
1454 konkiris kaj detruis ilian kastelon sen- 
ostesigne. Dum la tuta milito por aligo de 
E rieranio al Polujo la plej grandajn oferojn 
portis Danzig, sed esti vere reĝe donacita 
de Kazimiro Ĵagellono en „Privilegium Casi- 
mirianum“, kiu donis al ĝi la plej grandajn 
avantaĝojn, kiajn oni nur povis imagi. Dum 
la regado de Kruckavaliroj Torun, kuŝanta 
ĉe la tiama pola limo disvolviĝis kaj riĉiĝis 
danke al tio, ke ĝi estis komerca ĉefpunkto 
inter Polujo kaj Okcidento; post la reveno 
de Pomeranio al Polujo ĝian lokon ekposedis 
Danzig. El profundo de Polujo sur Vistulo, 
kiu kune kun siaj flankriveroj trafluas la tu- 
tan landon, oni venigudis al Danzig grenon, 
lignon por la konstruado de la sipoj, linon, 
kanabon k. t. p.; interŝange Danzig liveris 
al la lando produktojn de artindustrio, kiuj 

tiam estis modaj tiel, ke hodiaŭ la plej 
grandiozajn artobjektojn oni devas serĉi ne 
en Danzig, sed en Polujo. 


Dum kelkjarcenta regado pola nur unufoje 
la urbo kontraŭstaris la reĝon, nome kon- 
traŭ Stefan Batory, timante limigon de l' pri- 
vilegioj, tamen baldaŭ ĝiaj reprezentantoj 
surgenue petis la pardonon de l' reĝo. Ek- 
zemplojn de neŝancelebla kaj senlime ofe- 
rema fideleco por Polujo donis Danzig dum 
la svedaj militoj, kio elvokas tiom pli gran- 
dan admiron, ke plimulto da Danziganoj 
estis evangelianoj kaj la Svedoj proklamis, 
ke ili batalas en la nomo de tiu konfeso. 
Rimarkinda estas la fideleco de Danzig al 
la reĝo Stanislaw Leszczyński kontraŭulo 
de Aŭgust la Saksa, kiu kaŭzis al la urbo 
sennombrajn perdojn. La tempoj de disdivido 
de Polujo estis por Danzig ankaŭ malĝojaj. 
Detranĉita dum la unua divido de Polujo 
en j. 1773 pro okupo de Pomeranio fare 
de Prusujo Danzig restis fidela al Polujo, 
malgraŭ la fera ringo de prusa impostlimo, 
kaj falis nur pro tio, ke ĝi ne volis propra- 
vole submetiĝi. Pri la agordo, kiu tiam re- 
gis en la malfeliĉa urbo, bone atestas la 
memoraĵoj de Johanna Schopenhauer, la pa- 
trino de l' granda filozofo, kiu kune kun la 
edzo forlasis Dancigon kelkajn horojn antaŭ 
la eniro de prusa militistaro, ne volante si- 
mile al multaj aliaj, vivi en la urbo, kiu per- 
dis sian republikanan liberecon. Ankaŭ la 
fama artisto Daniel Chodowiecki, naskiĝinta 
en Danzig, kiu pro gajno transloĝiĝis Ber- 
linon kaj en j. 1773 vojaĝis Danzigon por 
viziti la familion, atestas pri la sentoj de 
Danziganoj al Polujo. Post disigo de Folujo 
la urbo senigite de vivigaj fontoj falis en la 
vicon de triagradaj provincaj lokoj, kaj ho- 
diaŭ Gdynia, kiu en la momento de ekpo- 
sedo de la marbordo per Polujo estis vilaĝo 
kun dekkelkaj dometoj, kreskas kun rapideco 
de amerikanaj urboj, kio tute ne estas 
ŝatata de Danzig. 


Ŝatanto de antikvaj memoraĵoj trovas en 
Danzig multajn grandiozajn monumentojn 
de arto kaj arkitekturo. De la romanaj mo- 
numentoj restis nur partoj de internaĵoj en 
la pregejo en Oliwa kaj de S-ta 
Nikolao en Danzig. La gota arkitekturo 
estas parto de brika konstrumaniero, kiu 
vidiĝas en la tuta Polujo kaj en tiuj partoj de 
hodiaŭa Germanujo, kiuj estis iam enloĝataj 
de Slavoj. Kiam la gota stilo povis tiel la 
internan kiel ankaŭ la eksteran flankon de 
konstruaĵo riĉe ornami per skulptaĵoj, la 
brika gotstilo devis limiĝi al ornamado de 
la muroj per substrekado de konkavaĵoj kaj 
konveksaĵoj; tio estas la kaŭzo de multaj 
kavaĵoj, ornamentaj zonoj brikaj, vertikalaj 
ripoj k. t. p. En la tuta Pomeranio oni rimar- 


kas la deziron doni al la muroj multkolore- 
con, kiun oni atingis kovrante la kavaĵojn 
per kalktavolo forte kontrastanta kun la fo- 
no de ruĝa briko. Belegaj ornamoj de di- 
vcrskolore poluritaj brikoj, kiuj tiel riĉe estis 
enkondukitaj en la pregejo de S-ta Jakobo 
en Torun, estis nur parte aplikitaj. 


Ekstreme ĉarma konstruaĵo en Danzig 
estasla Granda Muelejo, konstruita 
en j. 1349 de la Kruckavaliroj, donacita al 
la urbo de Kazimierz Ĵagellono, tre interesa 
pro tio, ke ĝi gis nun funkcias movata kiel 
iam per la rivereto Radunia. Grandioza estas 
la Malliberula Turo konstruita en 
j. 1346 kiel fortikaĵo en la urbomuroj, ŝan- 
gita poste je malliberejo, kovrita per belega 
tegmento en la stilo de nederlanda renas- 
kiĝo en j. 1587. Apud ĝi troviĝas la Ekze- 
kutejo, rekonstruita en j. 1576 en la sama 
stilo, riĉe ornaraita per skulptaĵoj, kaj la 
malfrugota Pafejo de S-ta Georgo el j. 1494. 
Proksime oni rimarkas ŝtonkonstruitan iaman 
pordegon nomatan Alta pro tio, ke ĝi kon- 
dukas al monteta ĉirkaŭaĵo, kiam la kon- 
traŭa pordego kondukanta al la apudvistula 
ebenaĵo, ricevis la nomon Malalta. La A l- 
tan pordegon konstruis en j. 1588 
Wilhelm von dem Blocke laŭ la Berchem'a 
pordego en Antverpen, kiu prenis ekzem- 
plon de la pordoj de Veniza arkitekturisto 
Michele Sanmicheli, similaj al la romaj 
triumfaj arkoj. La malsupera parto de la 
danziga pordego ornamita per rustiko kun 
konkave skulptita branĉeto sur ĉiu ŝtono. 
Sur la supra frizo aperas grandiozaj blazo- 
noj de Polujo, Pola Pomeranio kaj Danzig. 


Trairinte la suprenomitajn konstruaĵojn al 
la urbo, oni ekvidas la pordon de la 
Longa strato. lam ĝi estis gota en la 
muroj, kiuj per malpli larĝa zono ĉirkaŭis 
la iaman urbon. Kiam ĝi perdis sian antaŭan 
signifon, oni anstataŭis ĝin en j. 1614 per 
alia, ĝis nun ekzistanta, pure ornama, en la 
stilo de malfrua itala renaskiĝo kun flandraj 
aliigoj. De sub la arkaĵoj de tiu pordego 
montriĝas belega perspektivo al la Longa 
strato, iom kurbiĝanta, sur kies fino ape- 
ras ĉarma urbodomo kun malpeza, gra- 
cia tureto. Ankoraŭ hodiaŭ tiu strato kon- 
servis sufiĉe grandan nombron da malnovaj 
domoj. lam, kiam antaŭ ĉiu domo etendiĝis 
terasoj similaj al tiuj, kiuj konserviĝis en la 
najbareco de Maria preĝejo, la perspektivo 
estis tiel ĉarma, kiel ĝin prezentas en siaj 
desegnaĵoj Chodowiecki. La urbodomon oni 
rekonstruis el gota kaj la turon kovris per 
belega kupra kiraso en la speco, kiun kreis 
la flandra renaskiĝo. En ĝia supro, simile 
al la pregejo de S-ta Katarino aranĝita estas 
la sonorilmuziko. En la urbodomo la plej 
bela estas la ruga ĉambrego de 


konsiloj, rememoriganta la plej ĉarmajn in- 
ternaĵojn de italaj palacoj de malfrua renas- 
kiĝo. Al tiu ĉambrego kondukas riĉe lignos- 
kulptita pordo kun granda pola aglo surha- 
vanta la blazonon de la reĝo Johano So- 
bieski. En la ĉambrego iom kaŝite denove 
aperas la pola aglo ligneskulpita. En la naj- 
bara malpli granda ĉambro oni renkontas 
la aglon kun la blazono de Henriko Valois, 
reĝo de Polujo kaj Francujo (Henriko II), 
kaj en la tuta urbodomo estas multe da in- 
teresaj memoraĵoj el la polaj tempoj, ekz. 
la horloĝo donacita de la reĝo Stanislaw 
Leszezynski. lam la grandan, t. n. blan- 
kan ĉabron ornamis la portretoj de la 
polaj reĝoj, de kiuj la plej bela estis tiu de 
Wladyslaw IV., pentrita de la fama danziga 
majstro Daniel Sehula 

Malantaŭ la urbodomo ĉe la Longa Foi- 
rejo staras la Artuskorto, iama sidejo 
de societoj de riĉaj urbanoj, ŝanĝita en j. 1742 
je grenborso. Sur la pordego troviĝas skul- 
ptitaj brustbildoj de la reĝoj Zygmunt III 
kaj Wladyslaw IV. Nun oni eniras tien tra 
la najbara domo, kies vestiblon ornamis per 
dancigaj antikvaĵoj konata kolektanto Gieł- 
dzinski. La interno de Artuskorto formas 
unu ĉambregon, apogitan je kvar granitaj 
kolonoj subtenantaj palmoforman arkaĵon. 
Ĉiu societo, kiu tie ekzistis, ornamis laŭ 
sia plaĉo sian lokon, kaj de tio formiĝis 
surpriza diverseco de mebloj. Oni vidas tie 
tre malnovan bildon prezentantan la konki- 
“ron de Malborg de Kazimiro Jagellono kune 
kun la dancigaj helpmilitistoj, bildon de Or- 
feus, verko de Johano Fredeman de Vries 
el Leeward, fama pro siaj eldonaĵoj de bil- 
doj de nederlanda renaskiĝo, la bildon de 
la Lasta Juĝo de Anton Moller, nomata „la 
pentristo de Danzig“, marmoran statuon de 
la reĝo August IlI, portreton de Stanislaw 
August k. t. p. Intereson vekas malgrandaj 
modeloj de ŝipoj pendigitaj sub la plafono. 
Rimarkindaĵo estas forno alta je 12 m. de 
kolore poluritaj kaheloj devenanta el j. 1546. 

Antaŭ la Artuskorto staras puto kun la 
bronza statuo de Neptuno, la verko de Adrian 
de Vries el j. 1620. Sur la ĉirkaŭanta ĝin 
fera krado devenanta el j. 1634 troviĝas 
polaj kaj danzigaj blazonoj. 

La Longan Foirejon fermas La verda 
pordego, kiu estis domo konstruita por 
la polaj reĝoj kaj samtempe pordo kondu- 
kanta al Mottlau la flankrivero de Vistulo, 
kiu formas en Danzig internan havenon. 
Konstruis ĝin Johano Kramer en j. 1564 en 
tipa stilo de nederlanda renaskiĝo kun certa 
aldono de itala ornamarto. La sama Kramer 
konstruis en j. 1569 la Anglan domon, la 
plej grandan privatan domon en Danzig. 


En la stilo de nederlanda renaskiĝo estas 

la urbodomo de Malnova Urbo, 
la verko de Anton von Obbergen el j. 1589 
interesa pro tio, ke simile al kelkaj neder- 
landaj domoj, la fenestroj de l' teretaĝo ne 
respondas al la fenestroj de la supra etaĝo, 
kion oni rimarkas ankaŭ en la Armilejo, 
ekstreme originala konstruaĵo de la sama 
majstro. 

De la Verda Ponto sur Mottlau grandioze 
prezentiĝas la granda levilo havena kon- 
struita en j. 1411, pro kiu komenciĝis la 
malpaco de la urbo kun la Kruckavaliroj, 
kiu alkondukis al la supremenciita krima 
mortigo de la urbestroj. Inter la brakoj de 
Mottlau kuŝas la Insulo de Grene- 
joj, sur kiu la pli malnovaj grenejoj me- 
moras la polajn tempojn, kiam oni tie metis 
la grenon venigatan el la profundo de l' lando. 
La plej karakterizaj estas la Ansera Kolo 
de j. ĉ. 1400 kaj la „Reĝa grenejo“. 

La privataj domoj en Danzig laŭ la norda 
kutimo havis larĝon de nur du aŭ tri fe- 
nestroj, sed alton de tri aŭ eĉ kvar etaĝoj, 
kun krutaj tegmentoj kaj altaj teretaĝoj, en 
kiuj troviĝis granda vestiblo. Tiujn mezepo- 
kajn dimensiojn konservis la domoj ankaŭ, 
kiam el Nederlando venis la stilo de renas- 
kiĝo en la speco flandra aŭ itala-franca. La 
plej bela specimeno de malfrua itala renas- 
kigo estas la domo konstruita en jaro 1618 
de Johano Speyman la urbestro, kiu fariĝis 
fama per tio, ke dum malsato en ltalujo 
sendis tien grandan ŝiparon kun la greno. 
De la posteaj posedantoj devenas la nomo 
de Domo de Steffens. Fama danziga skulp- 
tisto Andreo Schlüter la Maljuna en la domo 
por si konstruita en j. 1640 kunigis motivojn 
nederlandajn kun italaj kaj kreis tuton, kiu fa- 
rigis tipa por la stilo de la domoj en Danzig. 

La plej grandioza preĝejo en Danzig estas 
de S-ta Maria, konstruita en j. 1402 — 1502, 
longa je 105 m., larĝa je 66 m, kun po- 
tenca, nefinita turo alta je 78 m. Same ĝia 
ekstero kiel ankaŭ la interno faras imponan 
impreson pro sia simpleco kaj potenco. In- 
terne konserviĝis multe da valoraj antikvaĵoj, 
kiel la triptiko de la Lasta Juĝo, unu el la 
plej bonaj verkoj de Johano Memling, la 


triptiko skulptita en j. 1515 de Mihaelo 
Schwarz de AŭŬMoro: granda horloĝo astro- 
nomia, la verko de Johano Duringer el j. 1470 
kaj la fama kolekto da liturgiaj vestoj, inter 
kiuj la plej malnovaj teksaĵoj devenas de la 


XII je. 

Malpli granda, sed ne malpli interesa estas 
la preĝejoj de S-ta Katarino, de 
S-ta Triunuo kun la kapelo de S-ta 
Anna, de S-ta Johano kun potenca 
turo, de S-ta Nikolao kun multaj po- 
laj tomboŝtonoj kaj la lasta de la gotaj, tiu 
de S-taj Petro kaj Paŭlo. 

La renaskiĝo postlasis neniajn monumen- 
tojn en la preĝejaj konstruaĵoj, ĉar tiam 
kun la reformacio malfortiĝis la fervoro al 
konstruado de novaj preĝejoj, kaj la baroko 
donis nur la Reĝan Kapelon, nomitan tiel 
je la honoro de Ĵobeno Sohieski, kiu kune 
kun la primato Olszowski subtenis ĝian kon- 

struadon. Tiun kapelon ornamas la skulptaĵoj 
de Andreo Schlüter la pli Juna. 

El artindustrio en Danzig plej altan nive- 
lon atingis la oraĵista, bronza kaj lignaĵista, 
kaj la monfarejo, gravur-kaj presarto fami- 
ĝis per vico da unuarangaj verkoj. 

Belan muzeon de artaj antikvaĵoj posedas 
Danzig en la postfranciskana monahejo. 


LWÓW! 


POR POLLANDA KONGRESO DE ESPERANTO. 


emper fidelis — ĉiam fidela — jen la vortoj, kiuj estas enskribitaj sur la blazono 
de nia kara urbo, vortoj, kiuj plej precize pentras la internan animon de ĝiaj loĝantoj, 

Ľvova blazono el tombejo de Defendantoj de Lvovo 
Sur blazono surskribo: Ciam fidela. 


„Semper fidelis““ ĝi estis dum 
tataraj kaj kozakaj invadoj 
antaŭ jarcentoj — kuŝante ĉe 
limoj de Pola Respubliko — 
fidela kielhundo, gardanta la 
havaĵon de sia sinjoro, fidela 
estis en jaro milnaŭcentde- 
koka, fidela estis ĉiam, kiam 
la Patrujo havia ĉagrenojn 
kaj bezonis ĝian helpon. 
Ankaŭ lvovaj esperantistoj 
estas ĉiam fidelaj al siaj 
idealoj. Ankaŭ — ĉiam fi- 
dela Societo Esperanto en 
Lwow — vivanta, kaj dis- 
volviĝanta ĉi tie preskaŭ 
40 jarojn — vivas kaj kre- 
skas ĝis hodiaŭ, posedante 
en siaj kadroj multajn el 
tiuj gesamideanoj, kiuj estis 
ankoraŭ ĉe ĝia naskiĝo. 
Urbo plej heroa kaj plej 
gaja en Polujo, hejmo de 
Szczepko, Tonko kaj sinjoro 
konsilanto Stronĉ — la plej 
gaja radia trio, ridiganta 
ĉiujn radio - aŭskultantojn, 
urbo vere unu el plej belaj 
en la tuta Polujo. En la tu- 
ta Polujo estas larĝe kaj 
bone konataj ĝia koro, ĝia 
heroa animo kaj ĝia hon- 
kora rideto, sed malmulte, 
bedaŭrinde, la urho mem. 
Malproksime estas eble al 
Lvovo, sed jen unu mirinda 
miraklo: ĉiu homo, simpla, 
ordinara homo (ne nur es- 
perantisto), vaganta el ia 
ajn regiono de Polujo, tra- 
pasinta multajn kilometrojn 
kaj suferinta egajn dumvo- 
jajn maloportunaĵojn, ven- 
inte Lvovon, sentas sin tu- 
te hejme, forgesas doloron 
Laj laciĝon Sajnas al li, ke 

li devis eble iam ĉi tie vivi, ĉar ĉio estas tiel 
proksima al li, tiel parenca, tiel kara, tiel 
hejma. Certe ankaŭ lvovanoj rememoras 
lian vizagon, ĉar ĉiu surstrate al li ridetas, 
ĉiu volontege al li en ĉiu okazo servas, in- 
formas, kondukas. Ne estas eble perdi en 
Lvovo vojon, ĉar ĉien kondukos vin 300.000 
kondukantoj. Ĉar tiom da loĝantoj Lvovo 
posedas. 


Lvovo estas gastema, gastama, kaj, kore 
invitante ĉiujn polajn kaj eksterlandajn esper- 
antistojn, atendas ilin malpacience. Ĝi aten- 
“das ilin por montri ĉiujn siajn belaĵojn, ĉiujn 
trezorojn, rememoraĵojn kaj sanktaĵojn, ĝi 
atendas ĉiujn, por kun ili dividiĝi per sia 
koro — kaj gajigi ilian malgajan animon per 
sia rideto. 

Venu do ĉiuj — amase kaj volontege. 
Venu ĉiuj al nia ĉiujara, pol-esperanta festo, 
— venu, por tie ĉi komune eklabori dam du 
tagoj por nia kara ideo sincere, kore kaj 
fervorplene. 


Ne estas eble hazardo, ke hodiaŭ, kiam 
la aero super la tuta terglobo zumas de 
armilara krakado, kiam animoj niaj, terura- 
taj ĉiumomente de sovaĝaj okazaĵoj (per- 
forto kaj maljusteco bezonas tiom da fortoj), 
ke hodiaŭ ĝuste la Pollanda Kongreso oka- 
zos en Lwow, heroa, kavalira urbo — unu- 
nura en Polujo, sur kies blazono pendas ru- 
bando da plej glora pola ordeno „Virtuti 
Militari“, gajnebla nur sur militkampo. Ne 
estas eble hazardo, ke ni iros ĝuste al Lwow, 

por serci ĉi tie esperon por estonteco kaj 
kredon al propraj fortoj. 
Do ne hezitu — kaj venu al Lwow. 


Aliĝu tuj! 
Jozef Toczyski. 
OOOOOOOOOOOOOOOOOOOOOOOOOOOOOOOO DOOOOOOOOOOOOOOOOOOO 


De la Redakcio. S-o E. M. en K. K. Laŭ 
modelo, lasita al ni de la Majstro, la pro- 
nomon „vi“ en korespondado oni skribas 
per minusklo (malgranda litero). Cetere bv. 
kompari „you“ en la angla lingvo. 
OOOOOOOOOOOOOOOOOOOOOOOOOOOOODOOOOOOOOOOOOOOO 00000000 


MOBI SE NPF. 


Ĉu vi scias, miaj karaj, 
pri miraklo de la mond, 
pri apero de „aktiva“ 
esperanta nova rond' ? 


Vi ne kredas?... do mi ĵuras 
ke ĝi estas sankta ver", 
tiu rond' ne nur aperis 


sed eĉ AGAS por Afer! 
Ĝi de ĉiuj asocioj 
kaj de rondoj iĝis ĉef 
kaj nom' ĝia nekutima 
estas M. P. S. N. F.N! 
(Klarigo: Multe Parolantaj Sed Nenion Farantaj). 


Eugeniusz Matwiejczuk. 


IX POLLANDA KONGRESO DE ESPERANTO 
KAJ ĜENERALA KUNVENO DE P. E. D. 


okazos la 9-10 IX 


Adreso: IX Pollanda Kongreso de Esperan- 
to, Lwow, Kosciuszki 6. 

Kotizo: 3 zł, junularo ĝis 18 jaroj, studan- 
toj kaj akompanantaj familianoj pagas 
duonon. 

Loĝejoj: Ciu kongresano estas petata mencii 
kian loĝejon li deziras. La Komitato 
klopodos pri konvena loĝado. 

Interkonatiĝa Vespero okazos la 8 IX je la 
20 horo en unu el la ĝardenaj restora- 


cioj. 
Por fa L. K. K.: 
Mgr N. Herr Józef Toczyski 
sekr. prezid. 


ĜENERALA KUNVENO DE P. E. D. 

En ĝi rajtas partopreni la aliĝintaj grupoj 
per siaj rajtigitaj reprezentantoj. Ĉiu repre- 
zentanto devas posedi skriban rajtigon, en 


1939 en Lwow. 


kiu estu citita nombro de la membroj. Ni 
atentigas, ke laŭ art. 10 § 2 membroj, kiuj 
ne pagis la kotizon, ne rajtas vaĉdoni. 

Tagordo: 1) Raportoj. 2) Raporto de la 
Rev. Komisiono. 3) Fikso de la sekvanta 
Ĝ. K. 4) Elektoj. 5) Demandoj kaj proponoj. 
Proponoj pri la tagordo devas esti senditaj 
2 monatojn antaŭ la G. K. 

Art. 26. § 1. Ĝ. K. estas decidopova, se 
la ĉeestantoj rajtigitaj al voĉdono reprezen- 
tas minimune */4 da ĉiuj vocoj, per kiuj di- 
sponas ĉiuj membroj de P. E. D. kune. 

8 2. Se la G. K. ne okazus pro manko 
de la nombro necesa laŭ § l, devas la 
Estraro en du sekvantaj semajnoj kunvoki 
denove la G. K., dum kiu la decidoj estas 
alprenotaj sendepende de la nombro de re- 
prezentitaj voĉoj. Tiun ĉi novan Ĝ. K. ne 
koncernas normoj de art. 21 88 1 kaj 2, art. 25 
§ 3 alineo 1. 

Estraro de P. E. D. 

KOMUNIKO DE I. E. L. 
Jarlibro de IEL por 1939 i. pro epidemio 


de gripo reganta tiutempe en Londono aperis 
kun monata malfruiĝo. Nun ĝi jam estas 
dissendata al individuaj anoj en Pollando. 
Al pollandaj membroj ĝi do venas kun kroma 
malfruiĝo kaŭzita de dogana kontrolo, lasta- 
tempe pro nunaj cirkonstancoj pliseverigita. 
Malpacienculoj do pardonu la prokraston. 


inĝ. M. Chmieliĥski 
ĉefdelegito de l. E. L. 
Torun, Krasinskiego 4. 


HENRYK SIENKIEWICZ 
(„La Kruckavaliroj“) 


Dum la balta semajno en Kau- 
nas okazos Baltlanda Esp.-kon- 
ferenco kaj Litova Jubilea Esp.- 
kongreso en tagoj de 9—12 ju- 
nio 1939, Ekzekutiva komitato 
de Pollanda Esperanto-Delegita- 
ro petis s-ron prof. O. Bujwid 
partopreni la konferencon kaj 
reprezenti la pollandan samide- 
anaron. Alla konferenco ni de- 
ziras plenan sukceson! 


LA BATALINVITO. 


La reĝo ĵus forrajdis de lagobordo kaj 
direktiĝis al polaj eskadronoj ĉe maldekstra 
flankarmeo, kie li estis zondekoracionta tu- 
tan aregon de kavaliroj, kiam subite oni sci- 
igis lin, ke du heroldoj rajde venas el flan- 
ko de kruckavalira militistaro. 

Koro de reĝo Wladyslaw ekbatis pro es- 
pero. - 

— Nu, eble ili venas proponi justan pacon ? 
— Dio allasu! — respondis sacerdotoj. 

La reĝo sendis inviti Witoldon, kaj inter- 
tempe la heroldoj ne rapidante proksimiĝis 
al la tendaro. 

En hela sunluno bonege videblaj ili estis 
veni sur grandegaj per draptukoj kovritaj 
batalĉevaloj: unu havis sur ŝildo imperie- 
stran nigran aglon sur orkolora fono. Vicoj 
de militistoj dispaŝis antaŭ ili, kaj ili, de- 
ĉevaliĝinte, post momento ekstaris antaŭ la 
granda reĝo kaj, iom klininte kapojn je sig- 
no de respekto, jen plenumis sian sendor- 
donon. 

— Majstro Ulriko — ekdiris unua herol- 
do — invitas vian majeston, sinjoro, kaj 
princon Witold, al ĝismorta batalo kaj por 
stimuli vian kuraĝon, videble al vi malkan- 
tan, — li sendas al vi tiujn ĉi seningajn 
glavojn. 

Dirinte tion, li metis la glavojn ĉe regaj 
piedoj. Jaĉjo Mazyk el Dabrova tradukis li- 
ajn vortojn al la rego, sed apenaŭ li finis, 
antaŭenpaŝis la alia heroldo kun grifo sur 
ŝildo kaj ekparolis tiel. 

— Majstro Ulriko ordonis krome anonci 
al vi, sinjoro, ke se la batalkampo estas por 
vi tro malvasta, li iom retiros sian militi- 
staron, ke vi ne malvigliĝu, kaŝinte sin en 
arbetaro. 

Jaĉjo Mazyk ree tradukis liajn vortojn kaj 
sekvis silento, nur kavaliroj en reĝa akom- 


panantaro komencis dentgrinci pro tia fiku- 
ragego kaj ofendo. 

Lastaj esperoj de Jagiełło disbloviĝis, kva- 
zaŭ fumo. Li esperis senditojn de paco kaj 
konkordo, kaj jen ĉi tiuj — estis senditaj 
de fifiero kaj milito. 

Do, levinte supren larmajn okulojn, li jene 
respondis: 

— Glavojn ni havas sufiĉege, sed ankaŭ 
tiujn ĉi mi akceptas, kiel venkaŭguraĵon, 
kiun Dio mem sendas al mi helpe de viaj 
manoj. Kaj ankaŭ Li ellimigos la batalkam- 
pon, kaj mi apelacias al Lia justeco, pre- 
zentante plendon pro la maljustaĵo al mi fa- 
rita kaj via fifiero kaj senleĝeco — amen. 

Kaj du grandaj larmoj malsuprenfluis sur 
liaj sunbrunigitaj vangoj. 

Dume la kavaliraj voĉoj en lia akompa- 
nantaro komencis voki. 

— Germanoj malantaŭeniĝas. lli vastigas 
la batalspacon. 

La heroldoj foriris, kaj post momento oni 
ree vidis ilin rajdi sur dekliveton supren 
sur iliaj grandegaj ĉevaloj kaj brili en sun- 
lumo per silkaĵoj, portataj surkirase. 

Pola militistaro elvenis el arbaro kaj ar- 
betaro en bonorda butalfalango. Ce an- 
taŭo staris tiel nomata „fronta“ rotego, kon- 
sistanta el la plej teruraj kavaliroj, malan- 
taŭ ĝi — la martela, kaj' malantaŭ la mar- 
tela — la infanteria kaj dungbatalistaro. 
Tiamaniere inter la rotegoj formiĝis du stra- 
toj, tra kiuj tien kaj reen rajdegadis Zyn- 
dram de Maszkowice kaj Vitold. La lasta 
sen kasko sur kapo, en brila kiraso, simi- 
lanta malbonaŭguran stelon aŭ flamon, pe- 
latan de ventego. 

La kavaliroj plenspirigis brustojn kaj pli 
firme sidkorektiĝadis sur ĉevaloj. 


Batalo estis komenciĝonta ĉiumomente. 


La batalo transformiĝis en buĉadon kaj 
peladon. Kiu ne volis rekoni sin venkita — 
tiu pereis. En la mondo okazadis tiuepoke 
multaj bataloj kaj kunarmilaj renkontiĝoj, 
sed neniu el vivintoj memoris tiel teruran 
masakron. Sub piedojn de la granda reĝo 
falis ne nur Kruckavalira Ordeno, sed an- 
kaŭ tuta Germanujo, kiu per plej brila ka- 
valiraro helpadis tiun ĉi antaŭgvardian teŭ- 
tonan gardanton, pli kaj pli multe eniĝan- 
tan en slavan korpon. 

El sepcent „blankmanteluloj““ estre antaŭ- 
irantaj la germanan superakvegon, restis 
apenaŭ dekkvin. Pli ol kvardek mil kadav- 
roj kuŝis en eterna dormo sur tiu ĉi san- 
gumita bataltereno. 

Diversaj standardoj, kiuj ankoraŭ tagme- 
ze flirtis super sennombra kruckavalira ar- 
meo — ĉiuj ili trafis en venkajn kaj sangu- 
mitajn manojn de poloj. Eĉ ne unu saviĝis 
kaj jen nun ili estis ĵetataj de polaj kaj li- 
tovaj kavaliroj al piedoj de Ĵagiello, kiu pie 
levante okulojn al ĉielo ripetis per emocia 
voĉo: „Dio volis tion“. Antaŭ majesto de 
la estro oni prezentadis pli altrangajn ba- 


talkaptitojn. Abdank Skarbek el Gory alve- 

turigis stetinan princon Kazimiron, Trocno- 


wski — ĉeha kavaliro — Konradon, prin- 
con de Oleśnica, kaj Przedpełski Kropidło- 
wski — laŭ blazono Dryja — svenantan pro 


vundoj Georgon Gersdorf, kiu estis gvidin- 
ta ĉiujn kavalirojn-gastojn sub standardo de 
Sankta Georgo. 

Dudek du nacioj partoprenis la batalon 
de la Ordeno kontraŭ Poloj, kaj nun reĝaj 
skribistoj registris militkaptitojn, kiuj genu- 
ante antaŭ la reĝa majesto, petegis pri 
kompato kaj elaĉeta hejmenveno. 

Tuta kruckavalira armeo ĉesis ekzisti. 
Polaj persekutaj taĉmentoj militakiris gran- 
degan kruckavaliran tendaron, kaj en ĝi — 
krom masakrorestintoj — sennombrajn ĉa- 
regojn, Sarĝitajn per katenoj, destinitaj por 
Poloj, kaj per vino, destinita je granda ven- 
kofesteno. 

Kaj ne nur malfidelema kruckavalira Or- 
deno kuŝis renversite ĉe piedoj de la reĝo, 
sed tuta germana potenco, superakvumanta, 
kvazaŭ ondo, malfeliĉajn slavajn landojn, 
frakasiĝis sur pola brusto dum ĉi tiu tago 
de repago. 

Elpoligis eng. M. Chmielinski 
Torun. 


RESPONDO AL RESPONDO. 


Estimata S-ro Chmielinski ! 


Dankante al vi pro viaj „malemfazaj“ vor- 
toj, per kiuj vi „afable“, en via publika res- 
pondo al mi, komparis min al „bleketanta, 
perdita ŝafido“ mi opinias necesa komuniki 
al vi ĉi-letere, ke post tiu interŝanĝo de niaj 
„leteroj“, mi decidas rezigni kaj ĉesigi di- 
versajn inter ni porsamaferajn polemikojn 
kaj diskutojn. Mi tute ne volas unua ko- 
menci, malsaĝe sur kolonoj de P. E. aspek- 
tantan, sensencan, nekonsentan kun ambicio 
kaj honoro de esperantisto (kiu, malgraŭ 
ĉio, mi tamen estas!) senbezonan... kvere- 
lon. Estimata Sinjoro! De „mia“ Kamien- 
Koszyrski al via Torun estas iom tro mal- 
proksime, do mi ne povas alveni gaste vin 
kaj kunporti la faktojn de vi petatajn. Be- 
daŭrinde!! Car tiujn faktojn mi tamen pose- 
das, eble eĉ pli multajn ol vi imagas, tamen 
skribi pri ili mi ne volas, ĉar tio estus nur 
„alŝutado de sulfuro al fajro“ laŭ pola pro- 
verbo. Citado de tiuj faktoj malgraŭvole 
starigus min en rolo de kverel-instiganto, 
kaj tion mi penas por ĉioma prezo eviti. Mi 
nur volas aldoni, ke tiujn ŝtonojn sur nia 
vojo mi vidas certe pli bone, ol vi imagas, 
eble (pardonu!) mi vidas ilin pli bone, ol vi 
mem, sed, vel... diferencaj estas niaj vid- 


punktoj kaj opinioj pri trairado de tiu vojo. 
Interŝanĝi tamen ilin mi konsideras vana 
kaj senrezulta. Por kio? Via publika res- 
duo al mi, aperigita en aprila numero de 

. E. nur fortikigis min en konvinkiĝo, ke 
krom diversaj komparoj al „bleketantaj Sa- 
fidoj“ mi nenion novan ekscios de vi. Do sen 
superfluaj komentarioj mi decidas cedi unua... 
cedi kun difinitiva decido, ke ĉi tiu „le- 
tero“, flanke de mi, estas jam la lasta. Mi 
nur volas klarigi al vi, ke rilate min, vi ta- 
men multe viaopinie... eraras. „Ĉu estis te- 
ruraĵo, ke mi en duonjara tempodistanco 
sendis al vi du aliĝilojn al IEL? Ja neniel, 
tion mi faras ĉiam rilate tiujn, kiujn mi opi- 
nias indaj kaj valoraj esperantistoj. Sed 
iafoje mi ne trafas tiujn, aŭ trafas malguste. 
Pardonu do, se la lasta okazis rilate vian 
personon". 


Jen viaj propraj vortoj, vortoj, kiuj dolo- 
rige min ektuŝis. Sinjoro! Kiamaniere vi, 
ne konante min persone, povas verdikti pri 
miaj indeco kaj valoreco? Mi demandas vin : 
kiel?!? Se vi scius, kian gravegan rolon 
ludis en mia vivo Esperanto, se vi estus 
ĉeestanto de tiu animtragedio, kiun mi tra- 
vivis flanke kaj kaŭze de fiega, pro Espe- 
ranto malame persekutanta min homo, eble 

vi tute alimaniere verkus tiam vian publikan 
respondon. Sed mi ne intencas rakonti tion 
al vi, pro du kaŭzoj: unua, ĝi povas enuigi 
la legantojn. kiujn povas tute ne interesi 
ies ia malfeliĉo, ĉar nur „ĉiu homo havas 
sian tineon, kiu lin mordas“, laŭ pola pro- 
verbo, kaj dua: vi povus min suspekti pri 
cela fanfaronado pri ŝajne alpremita al mi 
rolo de „idemartiro““. Sed eksciu tamen (tio 
estas plej sankta vero!), ke pro Esperanto 
mi forlasis religion de miaj patroj kaj estis 
devigita foriri de gepatra hejmo al fremdaj 
kaj al mi ne tre bonrilataj homoj; ĉar dum 
oni starigis al mi alternativon: elektu, aŭ 
Esperanton, aŭ trankvilan vivon ĉe flanko 
de gepatroj en servo antaŭ altaro de amata 
eklezio (mi estis fervora grek-ortodoksulo 
kaj volis esti psalmisto), — mi elektis Espe- 


ranton! Mi elektis ĝin senhezite, mi preferis 
forlasi kaj mian religion kaj miajn gepatrojn, 
ĉion... ĉar mi ne povis elŝiri el mia koro 
Tion, kio fariĝis al mi pli sankta super ĉio. 
Ha! Kion mi faru? Mi apartenas al tiu 
speco de homoj, kiuj pli vivas per sentoj ol per 
racio, kaj kontraŭstari tion mi ne povas. Do, 
tute ne mirige, ke divercaj disonancoj en 
nia movado iom emociigas kaj maltrankvi- 
ligas min, kaj reunuiĝo de nia tendaro fa- 
riĝis por mi plej grava afero. Mi ne ŝanĝas 
mian devizon: nur en reunuiĝo de ambaŭ 
asocioj enas savo de nia Afero! Se tio ne... 
sed mi nenion plu diros. Malgraŭ ĉio, mi 
tamen iom timas tiun donacitan de vi al mi 
alnomon de „perdita, bleketanta ŝafido“. 


Eugeniusz Matwiejczuk. 


XXXI-a UNIVERSALA KONGRESO DE ESPERANTO 


Bern, 29-a julio — 5-a aŭgusto 1939. 


Kvara kaj kvina informilo 
(mallongigo) 
Adreso por leteroj; 31-a Universala Kon- 
greso de Esperanto, Bern. 
Reprezentanto en Polujo: IEL—ĉefdelegito 
S-ro M. Chmielinski, ul. Krasinskiego 4, 
Torun. 
Fakaj kunvenoj: organizontoj tuj anoncu 
siajn dezirojn. Lasta dato: fino de junio. 
Vizoj: Kongresanoj el Bulgarujo, Grekujo, 


Hispanujo, Jugoslavujo, Polujo, Ruma- 
nujo, Rusujo, Turkujo kaj Senŝtatuloj 
prezentu en svisa ambasadorejo aŭ kon- 
sulejo sian kongreskarton por ricevi 
senpagan vizon. Kongresanoj el aliaj 
landoj NE bezonas vizon por eniri Svis- 
landon. 


Aliĝoj: ĝis 15 5 1939 aliĝis 581 el 24 
landoj. 
La sekretario: Otto Walder. 


LA MAJ'! 


Pasis vintro frosta, neĝa, pasis tempo de malgaj’, 

kaj denove ĉarma, reĝa... venis, verda, suna maj ! 
Venis plena de belĉarmo al dezerta, nuda ter' 

kaj per floroj, verd', sunvarmo... ekheroldis pri somer. 
Sed samtempe kun majveno, kun alven' de ĝoja sent' 
ve! alvenis nin... malbeno de danĝer' el okcident. 
Venis ruĝa krimfantomo de la nova sangtempest' 
dum trankvila, pia homo refariĝos murda best’ ! 

Kaj dum belo de l' primtempo en majesta venis grand, 
ekaperis en samtempo spontanea la demand': 

Kio nun al mondo nia venos en la temp-proksim : 

ĉu anĝel' de Paco Dia, ĉu satano de fikrim ? 

Ĉu nin venas Pac' Ĉiela je la nom' de Dia ben' 

ĉu milit', buĉad' kruela inter nuboj de fosgen' ? 

Kaj ĉu vere Sanga Faro jam estiĝis rajt' kaj dec’? 
Tion montros al homaro plej proksima estontec' ! 


Eugeniusz Matwiejczuk 


(Kamien Koszyrski). 

AL NEKONATA KONATO 


Eugeniusz Matwiejczuk. 


Permesu danki vin, kolego, 
Pro bondezir' kaj sentiment'. 
Volonte estas akceptata 

De vi sincera kompliment’. 


Modesti tro — ne havas sencon! 
(Senhonto estas mia as.) 

Al ĉio spite tranĉas ondojn 
Bluvela mia galeas’. 


Ankoraŭ nin purgatorio 
Atendas sur poeta voj ! 


ADOLF KERNER. 


Sen memkritiko — vana ĝoj — 
Verkisto taŭgas por nenio. 


Ĉu celu ni je ora glor'? 
u ebriigu nin laŭdkantoj ? 

Ĉu tremu ni pro ĉiu vort' 

De profesiaj kritikantoj ? 
Ni paŝu nur laŭ propra voj' 
Renkonte al reala revo, 
Kaj nia penso, kamarad', 
Libera estu kiel mevo ! 


Ludmila Jevsejeva. 


TURISMO. 


Fremdaj regionoj, fremdaj homoj... Preskaŭ 
ĉiu el ni sonĝis en la juneco pri grandaj 
aventuroj, pri vojagoj al nekonataj, transma- 
raj landoj, kies ekzota vivo ekscitis nian ju- 
nan fantazion kaj instigis arde realigi kel- 
kan kuraĝan entreprenon, pri kiu ni legis 
en frapantaj romanoj kaj aliaj sensaciaj li- 
broj. Kiu ne volis surŝipiĝi al mondvojaĝo 
kaj esti dumvoje alpelita per ŝtormo al 
senhoma insulo kaj pasigi tie la vivon, unue 
sola, poste, pli aĝa, kun ĉarma fraŭlino? Ni 
ĉiuj sopiris eliĝi el malvastaj urbmuroj, el 
griza, enuiga vivo por spiri pli libere kaj 
senĝene. Multaj penis forkuri el la hejmo 
kaj iri en la mondon. Ni legas ofte en la gaze- 
toj, ke oni tie kaj tie kaptis infanvagabon- 
don, fuĝantan en Amerikon aŭ Abesinion, 
kaj kiam la polico venigas lin hejmen, li 
denove fugas. La interna malkvieto, kiu estas 
kaŭzata de socia maladapto de la homo, ne 
ĉesas poste kaj ŝanĝiĝas en la emon kunvivi 
kun la naturo, en la romantikan atendon 
de aventuroj. La skolta movado ĉerpas el 
tiu fonto la racion de sia ekzisto kaj pro 
tio ĝi estas favorata de la junularo. 

Kiam ni estas pli aĝaj, la preskaŭ pato- 
logia inklino al la vagabonda vivo malape- 
ras kaj preskaŭ ĉiu, kiu revis pri aventuroj 
en sovaĝaj landoj, vivas trankvile en sia bu- 
tiko aŭ oficejo, eĉ ne sonĝante forkuri el la 
hejmo por eble ne esti rigardata... frenezulo. 


Ne ĉiuj tamen. Ekzistas homoj, kiuj ankaŭ 
en plia aĝo provas certan formon de la for- 
kuro el la bruo kaj haladzo de la granda 
urbo, for de la tramtintado de nervostreĉa 
kaj naŭza ekscito, kvazaŭ la beno de la ci- 
vilizacio tro pezus sur iliaj ŝultroj, kaj ili 
volus ĵeti gin, vivi en pli primitivaj kaj kon- 
formaj al la naturo kondiĉoj. Tiu formo de 
la forkuro el la rafinita urba kulturo estas 
en mia kompreno la turismo, efektiviganta 
la spontanean puson al la naturo. 

La nocio pri la turistiko estas plejparte 
malklara. Kiu ekskursas pervagonare Pari- 
zon aŭ Vienon, estas sendube turisto, 
Amundsen, faranta ekspedicion al la suda 
poluso, estas turisto, „globtrotter“, kiu piede 
trairasla mondon estas turisto, kiu veturas en 
apudurban somerumejon ankaŭ estas turisto. 

Por la orientiĝo estas distingindaj (laŭ mi) 
en la turismo du diversaj specoj: la pasiva 
kaj la aktiva, la sporta. La pasiva turismo 
ne postulas de la turisto penon aŭ forto- 
streĉon, (ri dependas nur de la bona orga- 
nizo de trafikiloj: aŭtobusoj, aŭtokaroj, traj- 
noj, vaporŝipoj k. t p. Ni scias, kiel aspektas 
la ekskursoj, ekzemple per popularaj vago- 
naroj. Oni ŝtopas homojn en la kupeojn kiel 
haringojn en barelojn kaj kiam ili jam sufiĉe 
estas elpremitaj kiel uzitaj citronoj, oni el- 
jetas ilin senceremonie en nekonatajn lokojn, 
kaj tion oni nomas turismo... 


EL VIVO. 


(Rememoraĵo). 


Mi verkas, mi verkas en Esperanto. Sur 
kolonoj de „Pola Esperantisto“ dank'al afa- 
bleco de la Redakcio, estas ofte aperigataj 
miaj versoj, noveloj...Ĉu iu legas ilin? Su- 


pozeble, ke... jes. Pri mi oni iam ekdiris, 
ke mi havas tamen iom da literatura talen- 
to... ke mi ekzercu tiudirekte... 

Mi verkas... mi verkas versojn... verkas 

novelojn... Mi ŝatas, tre ŝatas esperantan 
poezion, en tuta signifo de tiu ĉi esprimo. 
Jevsejeva, Schoor, Belmont... mi ja legas 
iliajn versojn kun plej granda plezuro, ili ja... 

Sed malgraŭ ĉio, mi tamen pli preferas 
novelojn. En novelo oni povas ja pli bone, 
pli precize kaj pli facile, ne ĝenate de rimo 
kaj ritmo elparoli sian penson. Rimo kaj 
ritmo, tiuj du ĉefaj kaj necesaj kondiĉoj de 
versfarado, por novel-verkado estas ja tute 
senbezonaj. Tial en novelo pli libera... 

Mi skribas novelojn... 

Plej ofte dum sendormaj noktoj aperas... 
penso, eta, eteta... sed tamen pli kaj pli al- 
prenanta iun difinitan, pli konkretan formon. 
Mi pensas intense, mi serĉas konvenajn vor- 
tojn, rapide laboras stimulita cerbo... 

Kaj poste mi prenas krajonon... 

Miaj noveloj estas nur fruktoj de mia 
imago, de mia fantazio, iluziaj fruktoj ne- 
realaj... 

Por iom similigi ilin al efektivo, mi ofte 
enrigardas en vivon... Mi serĉas... 

Kaj ofte mi trovas temojn jam entute pre- 
tajn, pretajn... novelojn... Realajn ĉiutagajn 
okazintaĵojn, sed ofte pli interesajn, ol iu 
imagita fantaziaĵo... 

Nur sidiĝi kaj skribi... 

Tio, kion mi nun skribas, tute apartenas 
al speco de noveloj... ĝi estas simpla, proza 
bildeto, kiu tamen.. 

Malĝoja kun peza koro, deprimita, mi sidis 
sola, en tute malplena atendejo de stacido- 
mo en Pinsk. Mi atendis vagonaron, per kiu 
mi estis reveturonta hejmen. Estis ĉirkaŭ 
unua horo post tagmezo... 


Mi ĉeestis en Pinsk nur kelkajn horojn, 
sed dum tiu mallonga tempo mi travivis 
multe. Mi venis cn Pinsk'on, por en loka 
oficejo de ortodoksa konsistorio, klarigi tre 
malagrablan aferon, en kiun mi nevole en- 
falis kaj en kiun enplektis min tre lerta tiu- 
direkte, damninda, fia hom... de la sama 
paroho, kie mia patro plenumis funkcion de 
psalmisto. Ho, malbona, malagrabla estis 
tiu afero, afero tiom malgrablega, ke ne nur 
al mi, sed eĉ al mia patro minacis grava 
danĝero, kunligita kun ebla perdo de okupata 
de mia patro posteno de psalmisto. Mi ve- 
nis Pinsk'on, por ŝerci ĉe ĉefuloj de kon- 
sistorio, de kiuj ni estis dependantoj, kiel 
servistoj de eklezio, esperatan justecon kaj 
priesploron de la tuta afero, sed... 


Nu, malgravas... Tio jam apartenas al ne- 
revenebla pasinteco. Mi nur volas diri, ke 
de unu jaro apartenante al rom-katolika 
eklezio, forlasinte mian, iam fervore de mi 
amatan religion de gepatroj, forpelita de 
altaro... de popoj mem (mi volis esti psal- 


misto), devigita de la fiulo forlasi tion, kio 
iam estis sanktaĵo por mi, mi nun rememo- 
ras tiujn okazintaĵojn kun ia malagrablega 
sento, kun eksento de grandega, farita al 
mi maljustaĵo... mi rememoras kun larmoj 
en okuloj .. 

Kaj mi malbenas la fiulon... 

Pardonu al mi, karaj legantoj, ke mi ku- 
raĝis preterŝovi antaŭ viaj okuloj la mal- 
grandan peceton de enuiga filmo... el mia 
VIVO. 

Mi sidis malĝoja, kun koro plena de mal- 
espero .. per okuloj de animo mi vidis, ŝaj- 
ne, krepuskan vojon, kondukantan min al 
abismo... al pereo. Mi sidis deprimita, en- 
pensiĝinta, enrigardanta en nigran pereige 
minacantan al mi estontecon. Kion fari! Kio 
estos? Kio min atendas? — similaj deman- 
doj enpremiĝadis mian doloriĝantan kapon, 
batis, turmentis min, senrespondaj... Gran- 
deco kaj malpleneco de atendejo, silento 
kaj angule insidanta, ŝajne, ia malamika 
fremdeco pligrandigadis mian animsuferon, 
plenigadis mian koron per nigra, sufoka 
malespero. 

Kaj ŝajnis al mi, ke ĉio jam estas finita... 
(mi estas tre nervema). Kaj jen... dum mi 
tiel sidis sola, silenta, en muta animbatalo 
kun nigraj, malesperigaj pensoj, subite.... 
mallaŭte ekkrakis pordo kaj la malplenan 
ĉambregon eniris... homo. Je unua ekrigar- 
do mi rekonis en li unu el tiuj, kiujn ma- 
lica, kruela sorto speciale elektas kiel vik- 
timojn por siaj persekutoj. —- Ankoraŭ unu 
simila al mi... — traflugis tra mia kapo kaj 
mi, nevole, komencis observi la enirinton. 
Ho, mizera, malfeliĉa estis tiu homo. Lia 
korpo estis kovrita por ia, mallerte kunku- 
drita ĉifonaro, kiu delonge jam perdis as- 
pekton de vestaĵo. Disŝiritaj botoj, prezen- 
tis jam nur etajn rimenetojn, flikaĉojn, kun- 
ligitajn per ŝnuretoj kaj apenaŭ teniĝantajn 
sur piedoj. Esprimo de granda mizero kaj 
malsato elaspektis el vizaĝo de la mizerulo. 
Li eniris, momenton haltis en la pordo, po- 
ste per ŝtela, ia timema paŝo ŝoviĝis antaŭ- 
en. Li proksimiĝis al benko staranta ĉe mu- 
ro, deŝovis ĝin kaj komencis serĉi ion sur 
planko... serĉis zorge, diligente... — Li ser- 
ĉas cigared-restaĵojn, — mi ekpensis, ob- 
servante tiun kompatindan viron. Li serĉis 
en ĉiuj anguloj, tie kaj ĉi tie, enrigardadis 
sub ĉiun benkon, en ĉiun plankofendon, sed, 
evidente, nenion trovis, ĉar esprimo de se- 
niluziiĝo aperis sur lia mizera, laca kaj mal- 
ĝojega vizago. Kun rezignacio li mallevis 
manojn kaj senesperan vidon enigis en fe- 
nestron. Kelkajn momentojn li rigardis mu- 
te, subite... la okuloj ekbrilis, senesprima vi- 


zago alprenis ian vivecon... li rapide proksi- 
migis la fenestron. Li rigardis, kaj ŝajnis 
al mi, ke en tiuj lacplenaj, plorstimulaj oku- 
loj kunamasiĝis lia tuta malfeliĉa, turmen- 
tata animo. Mi ekrigardis la fenestron: laŭ- 
longe de perono iris iu fervoj-oficisto. En 
dentoj li tenis... cigaredon, li fumis... Li en- 
spiris kelkfoje grizetan fumon kaj forĵetis 
fine la fumetantan restaĵon. Forĵetis... kaj sen- 
halte iris pluen .. iris kuj malaperis post ia 
konstruaĵo. 

Kaj tiam la mizera, kompatinda homo ra- 
pide, per silentaj ekpaŝoj ekkuris el la ĉam- 
brego... 

Kiam li revenis, en lia buŝo ardis mal- 
granda peceto da cigaredo... maldika fum- 
strio leviĝadis supren... 

Sur mizera, malgrasa vizaĝo, sur kiun 
metis sian signon ...malsato, pentriĝis es- 
primo de neparolebla, ĝua feliĉeco. 

Mi forgesis pri mia propra malfeliĉo. Kun 
larmoj en okuloj mi observis... 


Eugeniusz Matwiejczuk. 

RECENZOJ. 


J. LAZAUSKAS: Tarptautines Esperan- 
to Kalbos Vadovėlis su Zodyneliu. 

Kun vera intereso, ni rigardis la libreton, 
senditan de la Aŭtoro al la Redakcio por 
recenzo. La broŝuro sur 112 paĝoj enhavas: 
enkondukon (? prakalba), ekzercaron kun 
gramatiko, anekdotojn, vortaron esp.-lito- 
van, postparolon, litovajn tradukojn de la 
esperanta ekzercaro kaj kelkajn informojn 
pri la esperanta movado. 

La tutaĵo prezentas sin tre interese kaj 
kredeble estos valora diskonigilo de la Esp.- 
lingvo. Eĉ tiu, kiu ne konas la lingvon, vo- 
lonte foliumas la libreton por ekhavi iom da 
ideo pri la lingvo de la popolo, kun kiu ni 
dum kelkaj jarcentoj travivadis glorojn kaj 
kadukojn, feliĉojn kaj malfeliĉojn, de la po- 
polo tiom proksima al niaj koroj, kun kiu 
ni tamen ne povis post reliberiĝo de niaj 
ŝtatoj trovi »komunan lingvon«, kiu perme- 
sus al ni konkorde vivi kiel bonaj najbaroj. 
Bonsance tiuj malagrablaj tempoj apartenas 
jam al pasinteco. Estas afero de la plej 
proksima estonteco konatiĝi reciproke kaj 
sincere amikiĝi. Esperanto helpu nin en tiuj 
penadoj! 


EIAR — Roma, Via Montello 5, publiki- 
gas regule ĉiumonate radioprogramon de 
italaj mallongondaj radiostacioj, interalie an- 
kaŭ en Esp. Gi estas senpage ricevebla 
laŭ la indikita adreso. La direkcio volonte 
akceptas proponojn, korespondaĵojn koncer- 
ne la programon. Estas devo de la samide- 
anoj subteni la klopodojn de la italaj espe- 
rantistoj, kiuj sukcese aplikas Esperanton 
en propagando de la lando. 


LA JARLIBRO DE I.E.L. — 1939, Nea- 
ĉetebla, sed ricevebla nur de individuaj mem- 
broj de I.E.L. Bazaj kotizoj: Membro kun 
Jarlibro 4 angl. sil.; MA, 10 sil.; MAH, 18 
sil.; MS, 25 Sil. 

En kelkaj landoj ekzistas specialaj koti- 
zoj en la landa valuto. Aliĝiloj estas have- 
blaj ĉe Internacia Esperanto-Ligo, Herons- 
gate, Rickmansvorth, Anglujo, aŭ ĉe Lan- 
daj Cefdelegitoj kaj Perantoj. 

La Ĵarlibro entenas interesajn informojn 
pri la movado kaj devas troviĝi en manoj 
de ĉiu uzanto de la lingvo, servante kiel 
abunda fonto de aktualaj informoj pri la 
lingvo, ĝia disvastiĝado, adresojn de dele- 
gitoj de IEL kaj t. p. La libro estas bele 
eldonita sur bona papero. 


RADIO. 


Per radio Esperanto eniras sur kampon vere praktikan! Subtenu la E. dissendojn ! 
Skribu al la stacioj! 
PROGRAMO DUM JUNIO 
La horoj estas indikitaj laŭ mezeŭropa tempo. 


REGULAJ ĈIUSEMAJNAJ DISSENDOJ. 


Dimanĉe; 


9.45— 10100 Lille: Esperanto-kroniko. 
10:'10—10:25 Kortrijk (204 m) Kroniko 
de G. Debrouwere. 


22Y30—22:445 PRC 7. Mineira (960 kil.) 
„Momento de Esperanto“. 

Lunde: 
19:45 — 2000 Montpellier - Languedoc 
(224 m) Kroniko de A. Capoulade. 

20*00-—21'00 JV 2 RL Caracas (51,72 m) 


Parolado. 


21:50—22'10 Romo 2RO6, 19:61, 2RO9 
31.02 k. eventuale Romo II, (245 m) 


Semajna bulteno. 


23:45—0:30 Paris PTT (431 m) Espe- 


ranto-teatraĵo. 


Marde: 


21:20—21:35 Kaunas (1936 m) Klaipeda 
Memel 531 m) Lyiae (35 m) „Nia an- 
guleto“. 


22:00—22:10 Turi (410 m), Tartu (579 m), 
Tallinn (229 m) E. kroniko. 


22725 — 2240 PRFS (31'58 m), PRF 2 
Rio - de - Janeiro (780 m): Informoj kaj 
kantoj. 


2335—-2340 PRF3 (31:58 m), PRF2 
(780 m), Rio de Ĵaneiro, Oficialaj in- 
formoj kaj kantoj dum la „Horo de 
Brazilo“. 


x 


NOVA VARIA PROGRAMO el PARIS 


ĉiulunde je la 22a45 MET el PARIS PTT 
(431 m) escepte la 15 an de majo, 19 an 
junio (ĉiu 5 lunde) je 23a Radio PARIS 
(1648 m). 

De nun la programo estos varia: espe- 
rantista kabaredo kun R. Schwartz ĉiumo- 
nate, turismaj kaj folkloraj skeĉoj, historiaj 
radioscenoj pri la franca revolucio kaj pri 
la vivo de Doktoro Zamenhof, k. t. p. 

Aŭskultu kaj diskonigu kaj nepre skribu 
por subteni al: 

„Courrier des Auditeurs, 107 rue de Gre- 
nello PARIS 7“ represigu ĉiufoje en la ga- 
zetoj ĉi tiun adreson kun instigo al skribado. 
Dankon! tiu skribado estas nepre necesa: 

l-o por konvinki la francajn instancojn, 
ke multaj esperantistoj aŭskultas malgraŭ 
multaj petoj pri diversaj aliaj dissendoj neesp. 

2-o por ke la organizantoj sciu, kiujn pro- 
gramojn vi preferas, kaj ilin plibonigi laŭ 
viaj diziroj 

3-o la plej bona kritiko ĉiumonate gajnos 
premion (3-monatan abonon al F. E 

4-o same gajnos ĉiumonate la plej bona 
sugesto. 

-o je la fino de la dissendoj estos laŭ- 
eble respondata ĉiulunde al la korespon- 
dantoj per la mikrofono. 

PTT. (elparulu: petete) estas Poŝto Tele- 
fono Telegrafo. 


Merkrede: 
245--3:45 XECR (50:17 m) Mexico — 


Esperanto-kroniko. 


1945—2000 LTI 


Esperanto-kroniko. 
Ĵaŭde: 
10:30 — 10:45 Paris PTT (431 m): Esp.- 


kurso. 
Vendrede: 
2:/45—-3:15 XECR Mexico (5017 m) -- 
Kroniko. 
Sabate: 
1030-—11':= 7 HO HOBART — E. kro- 


niko, 

17:15—17'30 Loksbergen-Limburg (202 
m), Esperanto-kvaronhoro. 

18:40 — 1900 Roma II (245 m); IRF 
(30:52 m) kaj 2RO9 (31°02 m)— Turis- 
ma kroniko. 

20:00—20'15 PRF 8 Pernambuco (960 m): 


Informoj, kantoj kaj kurso. 


Rosario (384 m): 


~ 


POR JUNIO 


San: denove „Esperantista Kabaredo“ kun 
Raymond Schwartz kaj kunlaborantoj. 


12an: HIMNO Belega poemo de Jules Ro- 
main deklamota de MDARNAULT kaj 
„ĈAGRENEGOJ“ komedieto de Geor- 
ges Courteline adaptita de Roger Ber- 
nard. Bonega vespero: poezio kaj sprito. 


19an: (Radio Paris 23a) „AL LA VAREN- 
NE“ turisma skeĉo de J. Mahė (kun 
muziko). „La Varenne“ estas urbeto 
apud Paris, kien dimanĉe post la se- 
majna laboro multaj Parizanoj iras serĉi 
ripozon, puran aeron, sporton kaj amu- 
zon. Juna kaj freŝa dissendo. 


26an: (Paris PTT 431 m je la 22a45) „NA- 
SKIGO de LINGVO“ Tre grava dis- 
sendo por esperantistoj; temas pri na- 
skiĝo de Esperanto. Scenoj originale 
verkitaj de A. Remond pri la ideo de 
L. Zamenhof junulo; la unuaj provoj, 
la malfacilaĵoj, kiuj baris la vojon al 
eldono de la unua lernolibro... Estas la 
unua de serio, kiu elvokos la vivon de 
Zamenhof kaj la historion de Esperanto. 


Subtenu skribigante al „Courrier des Audi- 
teurs 107 rue Grenelle PARIS“ laŭeble 


sendu ankaŭ kritikojn kaj sugestojn. 


Salom Aŝ. 

LA BLINDA GARDISTO 
(RAKONTO). 


Ĉe pordego de palaco staris gardisto kaj 
gardis, ke neniu transpaŝu la sojlon de la 
palaco. Neniu sciis certe, kio en tiu palaco 
troviĝas, kaj kion la gardisto tie gardas. 

ar neniu tiun pezan pordegon iam mal- 
fermis, rondiris inter la homoj diversaj ra- 
kontoj, legendoj kaj onidiroj pri la palaco. 
luj diris, ke en la palaco troviĝas kaŝitaj 
trezoroj kaj riĉaĵoj — la riĉeco, kiu konsi- 
stas en tiaspeca polvo, kun kiu ĉiuj ĉamb- 
roj, ĉiuj keloj kaj okultaĵoj en la palaco es- 
tas plenigitaj kaj tiu, kiu posedas sableron 
de tiu polvo, ĉe tiu aliformiĝas tio je kon- 
stante fluanta oro, kiu neniam finiĝas. 

Aliaj diris, ke ne la mistero de riĉeco 
estas tio, kion la palaco kaŝas en siaj Sam- 
broj, kaj ne pordojn de riĉeco gardas la 
gardisto, sed la amo loĝas en la palaco, 
kaj ĝian fonton la gardisto gardas. Tie tro- 
vigas bela virino, sur kies lipoj estas la nek- 
taro de la amo kaj, se ŝi kisas iun per siaj 
lipoj, ŝi elvokas ĉe li misteron de amo, kaj 
eterna amo-fonto neniam elĉerpiĝas en li- 
poj de la feliĉulo, kaj kiun la feliĉulo ektu- 
ŝas per siaj lipoj, kisitaj de la diino de amo, 
al tiu li transdonas la misteron de amo. 

Aliaj diris, ke ne la diino de la amo lo- 
gas en tiu palaco kaj ne la fonton de la 
amo gardas la gardisto, sed la fonton de 
la eterna juneco. En la palaco, ili diris, tro- 
viĝas mirinda fonto de kristalpura akvo kaj 
la feliĉulo, kiu subakviĝas en tiu mirinda 
fonto, renovigas por eterne sian junecon: 
lia sango cirkulas en liaj vejnoj, kvazaŭ ĝi 
estus pelita de printempaj ventoj. En liaj 
ostoj moviĝas la plej freŝa medolo, lia haŭ- 
to neniam difektiĝas, kaj ĝia koloro neniam 
ŝanĝiĝas, liaj okuloj restas ĉiam junaj kaj 
sur liaj lipoj briletas ĉiam la printempa roso. 

Sed la pli maljunaj kaj la saĝuloj diris, 
ke nek la riĉeco, nek la amo, kaj ankaŭ nek 
la juneco estas tio, kio troviĝas en la pa- 
laco, kaj nek la feliĉaĵoj de la homoj, (kiel 
karaj ili estu) estas tio, kion la gardisto 
gardas, sed en la palaco loĝas la dio de 
saĝeco. Soleca Dio sidas sur la trono en 
kaŝita ĉambro de la palaco, granda mirinda 
brilianto brilas sur lia frunto kaj la feliĉulo, 
sur kiun falas radio de tiu mirinde luma 
brilianto de la frunto de Dio, al tiu kla- 
riĝas la okuloj kaj li ekvidas la vojojn de 


la mondo, antaŭ li malfermiĝas la okultaj. 


pordegoj de la ĉielo kaj tero, malkovriĝas 
al li la eterna enigmo de nia estado, la mi- 
steroj de l' mondo, de ĉielo kaj tero, de 
homo kaj Dio. 

Kaj ĉiumatene vekiĝis la homoj — tiuj, 


kiuj serĉis riĉecon kaj tiuj, kiuj sopiris amon, 
tiuj, kiuj volis junecon, kaj ankaŭ tiuj, kiuj 
deziregis la scion pri la mondo kaj ili kiel 
malsataj hundoj kun soifantaj langoj kaj 
elstarantaj okuloj ĉirkaŭiris la murojn de la 
palaco, proksimiĝante iom post iom, rigardis, 
flaris per la nazoj, sed jen ili ekvidis nur 
la gardiston ĉe la pordo de la palaco kaj 
tuj ili kun timo reen paŝis aŭ timigitaj es- 
tis reen puŝitaj de la pordo de la palaco. 

Nek la fortega korpo de la gardisto, nek 
liaj larĝaj, fortaj kaj pezaj manoj, kiuj es- 
tis pli pezaj kaj pli fortaj ol la manoj, de 
ĉiuj aliaj homaj manoj, ankaŭ ne lia akra, 
brila sabro estis la kaŭzo, kiu tiom multe 
timigis la homojn kaj antaŭ kiu oni tiel sin 
retiris, sed estis la rigardo de liaj grandaj, 
grizaj okuloj, kiuj videbliĝis sub liaj densaj 
kaj pezaj flavaj brovoj, kiu elĵetis tian gran- 
dan timon kaj antaŭ kiuj oni tiel ektremis; 
la rigardo, kiu eliĝis al la okuloj de la gar- 
disto, estis krio, kiu disrompis ĉies koron, 
subtranĉis la piegojn kaj rigidigis ĉiun gu- 
ton de sango en la homo, kiu kuraĝis veni 
en la spacon de lia rigardo. Lia rigardo 
forpelis kiel bruliganta fajrobatilo la avidajn 
homojn de la pordo de la palaco. 

Sed la homoj estis avidaj, iuj je riĉeco, 
iuj je amo, aliaj por juneco kaj aliaj pro 
scio, ili turniĝadis ĉirkaŭ la altaj muroj de 
la palaco kun streĉitaj langoj, kun fiksitaj 
okuloj, flaris kaj flaradis per la nazoj por 
trovi malfermaĵon, truonfendon, tra kiu oni 
povus enpenetri en la palacon, sed surde 
kaj mute ili staris antaŭ la glataj muroj de 
la alta palaco kaj ĉe la kolosa pordo staris 
la herkulesa fortega gardisto, kiu ĉiujn for- 
pelis per siaj timigantaj brulantaj rigardoj. 

Generacioj forpasis, generacioj venis, pa- 
troj tradiciis al siaj idoj kaj tiamaniere tran- 
siris la legendo de unu generacio al la alia 
pri la kaŝitaj trezoroj en la palaco, pri ĝia 
eterna amo, ĝia mirinda fonto de juneco, 
kaj pri la soleca dio de la scio. 

Kiel fluanta fonto, kiu elŝpruĉas el la tero 
kun freŝa akvo, tiel la espero je tiu palaco 
enradikiĝis en multaj generacioj, la patroj 
mortis kun la espero, ke iliaj infanoj trovos 
la ĝustan vojon al la palaco kaj la infanoj 
estis edukitaj al tiu ĉi penado, la vojo al 
la palaco estis la strato, sur kiu la homoj 
iradis kaj la ŝlosilo al la palaco estis la 
dezira fajro, kiu sorĉis ilian vojon. 

lufoje infano ludis per pilko antaŭ la pordo 
de la palaco. Subite elfalis la pilko el la 
manoj de la infano kaj apudruliĝis la pie- 
degoj de la gardisto ĝis la pordo de l' pa- 

laco. La infano ĉasante sian pilkon, postku- haltigita spiro la finon de tiu junulo, sed 
ris ĝin, tute ne rimarkante la severan, bru- - kiel ŝtonigitaj ili staris, rimarkante kiel la 
ligantan ridardon de la gardisto. Eble li ri- junulo pasas preter la gardisto kaj li ne vi- 
markis ĝin, sed ne sciis, kion tia rigardo das lin, kun tima brilo en la okuloj kaj 
signifas kaj tute ne timiĝis, ĉar ju pli severa korbatoj unu rigardis la alian kaj aŭdiĝis 
la rigardo de la gardisto fariĝis, des plila murmurado: la gardisto estas blinda, li estas 
infano ridis. Tiam la avidaj homoj, kiuj ĉiam blinda! 

sieĝis la pordon de la palaco, kun korbato Baldaŭ vekiĝis kuraĝo ĉe aliaj, trapasi 
timega rigardis, kion la gardisto faros kun preter la gardisto kaj enŝteliĝi tra la peza 
tiu infano kaj kun angoro kaj tremantaj pordego en la palacon kaj vidante kiel unu 
korpoj ili atendis la teruran finon de tiu post alia preterpasas la gardiston kaj eni- 
senkulpa infano. Sed kiel mirigitaj kaj ti- ris la palacon, kaj ne estas rimarkita de la 
megaj ili fariĝis, kiam ili vidis, ke la infano gardisto — tiam eksonis revelo ĉe la malsata 
ludante, rampis inter la piedegoj de la malriĉa popolo — la gardisto estas blindulo! 
gardisto al sia pilko kaj la kruela gardisto Kaj alvenis ĉiuj malsataj kaj soifantaj tiuj, 
ne rimarkis tion, li staris surdmute kielan- ĉe kiuj peco da pano estas feliĉo, kaj kiuj 
taŭe, nur lia rigardo estis streĉita kaj li ĵetis havis vunditajn korojn, kiuj supiris amon, 
ĝin foren kiel ĉiam ĝis nun, li ne vidis, kela kaj kiuj maljuniĝis sen ĝojo kaj kortremas 
infano malfermis la pezan, feran pordegon por renovigi siajn vivtagojn, alvenis tiuj, 
de la palaco kaj kun scivolemo ĵetis rigardon kiuj volas lumigi sian vojon, por videbligi' 


en la densan mallumecon de la palaco. kiel mallonga kaj malvasta ĝi estas kaj in- 
Post la infano kuraĝis alia, kiu ne estis terparolis unu kun la alia: vana estis nia 
el tiuj, kiuj avidas riĉecon, ankaŭ ne al tiuj, timo, ni ne sciis, ke la blindulo gardas la pa- 


kiuj sopiras junecon, kaj certe ne el tiuj, lacon. Kaj ĉiuj preterpasis la gardiston, mal- 
kiuj deziras scion, kiuj ekhavis la kuraĝon fermis la grandegan pordon kaj enpenetris 
trapasi preter la gardisto al la pordo dela la palacon. Unu parto de la enirintaj longe 
palaco post la infano; sed tiu estis juna restadis tie, aliaj restis tie nur mallongan 
viro kun longa malgrasa vizaĝo kun nebu- momenton, sed ĉiuj revenis el la palaco 
ligitaj nigraj okuloj kaj kies koro vundiĝis kun laŭta plorego kaj diris: „Ve, ve al ni! 
ankoraŭ en la juneco kaj li venis kuraci la blinda gardisto gardis malplenan vantan pa- 
vundojn de sia koro per la sanktaj fontoj, lacon!“. 
kiuj troviĝas en tiu palaco; tiu estis la junulo, 


kiu kuragis elteni la rigardon de la gardisto Esperantigis el juda originalo 


kaj atingi la pordon de tiu saniga palaco. M. Ramm 
Denove la avidaj rigardantoj etendis kun Rawa Ruska. 
De la Redakcio. Ĉarmaj pruvoj de hungar-pola amikeco. 


La nuna numero aperas samtempe kiel Hungara Esperanto-Federacio (Budapest 
tiu maja kaj junia pro tio, ke ni volis VII, Damjanich ut 43) sendis al S-o Prezi- 
or la okazonta en septembro Pollanda danto Mościcki koran saluton okaze de re- 
ongreso de Esp. on Lwów havigi la plej akiro de la komuna landlino kaj samtempan 
aktualajn informojn, kiuj alimaniere ne peton pri apogo por E., kiu por niaj nacioj 
estus publikigeblaj pro la kutimaj fe- devas fariĝi facila interkomprenilo. 
rioj someraj. Anstataŭ dumonata n-ro post Je tiu letero respondis — pere de pola 
la ferioj, ni prezentas ĝin antaŭ ili. La — jegacio en Budapest — S-o Prezidanto Mo- 


plej proksima n-ro de P. E. aperos la ; Ela ŭkant la: rieŝvitaj hoddesttoj 
dudekan de julio. Bonvolu memori pri A SAT PLO ENLA], DONE LN 


tio, sendante aktualan materialon por tiu PAE 
n-ro. 
xx xx k a ; K : : 
Sur marĝeno de tiu sciigo ni esprimas 

Adaptiĝante al postuloj de la presleĝo, esperon, ke la rilatoj inter niaj nacioj pli- 
enkondukita ankaŭ kelkaj monatoj, ni estas  vigliĝos. Estus tre utile organizi reciprokajn 
devigataj forlasi sur la kovriloj la nomojn ekskursojn, kiuj nun estus tiom pli dezirin- 
de dro Leono Rosenstock kiel res- daj, ke vizitadoj de malproksimaj landoj pro 
pondeca redaktoro kaj de mgro Tade- la reganta politika streĉo verŝajne ne estos 
usz Hodakowski kiel kunredaktanto grandskale organizataj. Kiu prenus la ini- 
de la gazeto — tamen ilia kunlaboro en re-  ciaton? 
daktado de la gazeto efektive daŭros plue. La Redakcio, 

POLLANDA KRONIKO. 


LWOW. Ĝenerala kunveno de Societo 
„ESPERANTO" okazis la 29 IIl 1939 j.; 
dum kiu oni elektis jenan novan estraron: 
S-ino Regina Fels (prezidantino), S-o Józef 
Kucharz (vicprez.), S-o dro Leon Brandler 
(vicprez.), S-o mgr Natan Herr (sekretario), 
F-ino mgr Wanda Tenzer (vicsekret.), F-ino 
Laura Nadel (kasistino), F-ino lza Reich 
(bibliotekistino), S-ino Roza Nussenbaum 
kaj S-o Roman Fischler direktoro de Mu- 
zika Instituto (estraranoj). — La revizian 
komisionon eniris S-ioj Stefania Wojakow- 
ska, Ewa Tenzer kaj Anna Ewig. — Post 
la detala raporto pri sia agado la ĝisnuna 
estraro ricevis ĉiuvoĉe absolvon. — Post 
la elektoj alparolis la ĉeestantojn honora pre- 
zidanto de la Societo S-o dro I. Fels i. a. 
per jenaj vortoj: „Ni vivas nun en terura 
tempo, en tempo, kiam regas la raborajto, 
kiam homo atakas homon, stato —- ŝtaton, 
unu ideologio — alian. Ni, esperantistoj, es- 
tas nek rabaj bestoj, nek sovaĝaj homoj, 
oni povas diri, ke ni estas oferemuloj, ĉar 
por ni Esperanto ne estas profitdona nego- 
co, male, ni devas ofte kontraŭstari atakojn 
de ĉiu flanko pro oferemo al nia ideo. — 
Tamen per Esperanto ni spertis multajn ag- 
rablaĵojn, ni ekkonis homojn, homajn ideojn, 
belajn librojn — unuvorte ni povas konstati, 
ke inter malmultaj tagoj, kiujn ni dum nia 
vivo agrable pasigis, la plejmulton ni dan- 
kas al Esperanto“. — La esperplenajn vor- 
tojn pri nia movado de la parolinto la ĉe- 
estantoj multe aplaŭdis. La ĝenerala kun- 
veno akceptis rezolucion esprimantan al dro 
Salomono Bund, advokato en Lwow, pro- 
fundan dankemon pro lia konstanta subte- 
no por la lvova societo. 

La 27 IV 1939 j. — la Societo aranĝis 
vesperon okaze de mortotago de la Majstro. 
La vesperon partoprenis Ges-oj Fels (paro- 
ladoj), F-ino Roma Kristian (deklamoj) kaj 
S-o Roman Fischler (muziko). — Ce fino 
de la vespero alparolis la kunvenintojn S-o 
mgr Herr dirante i. a.: „Milito ne estas ide- 
alo de Esperanto, kies interna ideo estas 
amo kaj frateco al ĉiuj homoj, tamen en 
nunaj temaoj, kiam ekestis potenca minaco 
por la plej grandaj idealoj de libereco, ju- 
steco kaj paco, nia sola kontraŭrimedo de- 
vas esti plena preteco kune kun la tuta pola 
popolo por eventuala milito, ĉar trankvilan 
estontecon por niaj idealoj povas doni al ni 
nuntempe nur forta kaj bona armeo“. Re- 
zulte de posta alvoko la ĉeestantoj surloke 
kolektis ĉirkaŭ 50 zł por FON (Nacia De- 


fend-Trezoro). 


WILNO. La 21-an de IV „Universo“ festis 


sian dekjaran jubileon. La salono de la Juda 


Teknika Liceo en Vilno estis plena de aŭskul- 
tantoj-esperantistoj kaj simpatiuloj. Post mal- 
fermo la blovorkestro komencis la akade- 
mion per la himno. Sekvis tre bela kaj in- 
teresa prelego de nia prez. D-ro D. Fajn- 
ŝtejn s. t. „Kial Esperanto venkos?“, en 
kiu la preleginto analizis detale diversajn 
projektojn de aprioraj kaj aposterioraj inter- 
naciaj lingvoj, pruvante, ke nur Esperanto 
plene kaj definitive solvis la problemon pri 
facila kaj internacia interkomprenilo. La 
prelego estis ilustrata de speciale preparitaj 
filologiaj skemoj. 

S-ro K. Gerŝater prelegis pri la esperan- 
tista movado en Wilno dum la lastaj 15 ja- 
roj kaj atingoj de „Universo“ sur la verda 
kampo dum sia dekjara ekzisto. 

Estis antaŭlegita granda nombro da ko- 
raj, kuraĝigaj telegramoj kaj gratuloj de 
multaj societoj kaj unuopuloj, i. a. de Prez. 
de l. E. L. Generalo Bastien, Francujo, Prez. 
de P. E. D. Prof. Odo Bujwid, Krakow, 
S-ro Teo Jung, Red. de „Heroldo de Espe- 
ranto“, S-ro J. Lejzeroviĉ L. K., Lodz, S-ro 
Jurysta, Parizo kaj multaj aliaj. La estraro 
de „UNIVERSO“ esprimas al ĉiuj gratulin- 
toj sinceran, koran dankon. 

En la sama vasta salono estis aranĝita 
unua en Esperantujo ekspozicio ilustranta 
la judan partoprenon en la esperantista mo- 
vado kaj literaturo per siaj centoj da objek- 
toj: gazetoj kun koncernaj artikoloj, brosu- 
roj, libroj originalaj kaj tradukitaj. 

Aparta tablo estis destinita por judaj 
verkistoj, kies verkojn oni tradukis espe- 
rantlingven. 

Krome la ekspozicio enhavis parton: Mne- 
moniko per Esperanto, ilustrinta per amaso 
da leteroj, dankesprimoj kaj recenzoj el ĉiuj 
anguloj de la mondo la vastan praktikan 
aplikon de Esperanto ĉe l' instruado de la 
memorfortigarto dank' al la esperantista per- 
koresponda sekcio de Mnemonika Instituto 
de Dro D. Fajnŝtejn en Vilno Detalajn kla- 
rigojn pri la ekspozicio dum nia akademio 
faris s-ano S. Sik. 

En la dua parto, muzik-voĉa, partoprenis 
s-anoj: F. Alperoviĉ, Lipovski kaj L. Su- 
botnik per esperantlingvaj originalaĵoj kaj 
tradukaĵoj el la juda lingvo. 


S-ro Gwynne Humphreys (22-jara) 

99 Kingfield Road, Orrel Park, 

Liverpool 9, Anglujo, deziras ko- 
respondi kun pola samideano. 

Alvoko al sam-anoj el Zaolzia regiono. regule labori en niaj kluboj, el kiuj la pli 
granda parto estas senmova. Sub la ĉeha 
estraro sur nia regiono oni sufiĉe frukto- 
done laboris (precipe „Emo“ kaj „Estonte- 
co“). Ĉu nun tio ne estas ebla? Kia malhel- 
paĵo? Ni havos sufiĉe multe da viglaj espe- 
rantistoj, kiuj povas gvidi nin. 


Mi treege ĝojas, ke mi povas skribi hel- 
kajn vortojn, kiuj trafu en la korojn de niaj 
sileziaj esperantistoj. Karaj samideanoj! Mi 
en la lasta tempo ekrimarkis kun kordoloro, 
ke nia regiono ekĉesigis la laboron. Ni ek- 
dormis kaj nun la vekiĝo ne estas ebla. Mi „Miksi, 
komprenas, ke ni sufiĉe multe suferis per Por la unua fojo mi ne volas tre multe 
forigo de kelkaj samideanoj, sed ni malgraŭ kritiki, supozante, ke niaj samideanoj ekko- 
tio devus iri antaŭen. Ni ne povas haltigi la mencos la regulan laboron! 
laboron. Kiel longe ni dormos ankoraŭ, miaj 
karaj? Estas jam tempo vekiĝi kaj denove „Verda junulo“. 

INTERNACIA SEMAJNO NEDERLANDO. NI TRE AFABLE PETAS NIAJN ABO- 

La turista fako de la Nederlanda Espe- NANTOJN, ŜULDANTAJN ANKORAŬ LA 
ranto Asocio „La Estonto Estas NIA“ aran- ABONON POR J. 1938, PAGI LA ŜULDON 
ĝas en ĉi tiu jaro denove 8-tagan restadon, JE NIA KONTO PKO. Nr 406.660. EKABO- 
kiu okazos de la 6a ĝis la 13a de aŭgusto NU POR J. 1939 


en Amsterdam. UZU LA ALDONITAN POŜTĈEKON! 


La programo enhavas interalie la jenajn 


vizitojn: Volendam kaj insulo Marken — la x k k 
granda mardigo en la Zuiderzee — fromaĝ- 
foiro en Alkmaar — pacpalaco en 's-Gra- ESPERANTISTA CENTRA LIBREJO 
venhage — banurbo Scheveningen. 11 rue de Sèvres, Paris (6°) (Francujo) 
Ĉiuj kostoj (hotelo — manĝoj — ekskur- ERE: €. CR iaa TONI 
soj — trinkmonoj) estas Hfl. 55—. £ liveras ĉiujn esperantajn verkojn, ĉefe la 
Petu la senpagan detalan programon ĉe la Zamenhofajn. 
Vojag-oficejo de L. E. E.N. 
v. Tuyl! v. Serooskerkenplein 33 ms o 
Amsterdam Z. (Nederlando). Uzu poŝtkartojn kun esper. teksto! 
Postkarto — Monumento de Zamenhof 0'30 zl 
SE S Ludo — Tombo de Zamenhof 025, 


Poŝtkartoj ilustr. de Krakow; serio 0'80 ,, 
por poŝtelspezojaldonu 010, 


UWAGA! Poŝtkartoj — Zamenhofa naskodomo 
Wszelkie wpłaty abonamentu miesięcznika en Bialystok; lignogravuro 
„Pola Esperantisto“ uskuteczniaĉ mozna na de Cz. Sadowski 5 pecoj 
konto PKO. Nr 406.660 lub przekazem kun afranko 0:60 „, 
rozrachunkowym, kartoteka Nr 29, Haveblaj ĉe „Pola Esper.“ Lubicz 34, Kra- 
co zaoszczędzi wplucajacym koszty przesyłki. ków. Konto PKO 406.660. 


ABONO: jare zł 8&'—, duonjare zł 4'-—. Por societoj kaj grupoj esperantistaj jare zł 6'— 
Eksterlande 7 sv. fr. Aparta numero zł 0:70, duobla zł 1:40. 

ANONCOJ: !/» paĝo zł 30, !/a paĝo zł 15'--, a paĝo zł 10'—. Korespondado: anon- 
ceto de 10 vortoj (krom adreso) zł 1'—. 

PRENUMERATA: rocznie zł 8'—, polrocznie zł 4'-. Dla Towarzystw i grup esperanckich 
rocznie zł 6'--. Zagranicą: 7 fr. szw. Numer pojedynczy zł 0:70, podwójny zł 1:40. 
OGŁOSZENIA: !⁄2 strony zł 30'—, Va strony zł 15'—, Vs strony zł 10'--. Korespondencja: 
małe ogłoszenia z 10 słów (procz adresu) zł l'—. 


Przekaz rozrachunkowy: kartoteka Nr 29, Kraków 2. — Konto P. K. O. Nr 406.660. 
REDAKCIO KAJ ADMINISTRACIO: KRAKÓW, LUBICZ 34. 


Odbito w Drukarni Miejakiego Muzeum Frzemyalowego w Krakowie, ulica Smolaŭsk 9. 


